|  |  |
| --- | --- |
|  | DJEČJI VRTIĆ *ŠIBENSKA MASLINA**Ulica branitelja Domovinskog rata 2G, 22 000 Šibenik, tel: 022 332 324;* *fax: 022 332 530; e-mail:* djecji.vrtic@dv-simaslina.com |

KLASA: 601-01/18-01/77

URBROJ: 2182/01-4-3-1-18-06

Šibenik, 05.10.2018.

Na temelju Godišnjeg plana i programa odgojno-obrazovnog rada Dječjeg vrtića Šibenska maslina za pedagošku godinu 2018/19., Kurikuluma DV Šibenska maslina za pedagošku godinu 2018/19., te na temelju odluke Upravnog vijeća Dječjeg vrtića Šibenska maslina, Dječji vrtić Šibenska maslina raspisuje:

**Javni poziv za prikupljanje ponuda za organizaciju**

**programa zimovanja djece predškolske dobi**

**Dječjeg vrtića Šibenska maslina**

Pozivaju se turističke agencije na dostavu ponuda prema uvjetima zadanima od strane Ustanove DV Šibenska maslina, a proizlaze iz Zakona o predškolskom odgoju i obrazovanju (NN 10/97, 107/07 i 94/13) članak 15. točka 1. i 2. i temeljem Državnog Pedagoškog standarda predškolskog odgoja i naobrazbe (NN 63/08 i 90/10), i to članka 3. točka 1. Programa odgoja i naobrazbe djece predškolske dobi.

Ponuda mora sadržavati:

* opće podatke o ponuditelju
* odredište, destinaciju u Republici Hrvatskoj uz termine provođenja
* vrstu prijevoza
* smještaj
* cijenu provođenja programa (načini plaćanja)
* pisani plan i način provođenja programa zimovanja u trajanju od 4 ili 5 dana
* suglasnost Ministarstva znanosti i obrazovanja na program zimovanja

Kriterij odabira: ekonomski najpovoljnija ponuda - omjer cijene i kvalitete

Ponuditelj je obavezan dostaviti ponude 8 dana od dana objave na mrežnim stranicama vrtića u zatvorenoj omotnici s naznakom „Javni poziv - ne otvaraj“ na adresu Dječji vrtić Šibenska maslina, Ulica branitelja Domovinskog rata 2G, 22000 Šibenik.

Ponude će razmatrati Povjerenstvo imenovano od strane predškolske ustanove.

Nepotpune i nepravodobne ponude neće se razmatrati.

Povjerenstvo zadržava pravo neprihvaćanja dostavljenih ponuda, te pravo poništenja javnog poziva bez ikakve odgovornosti prema ponuditeljima i bez obveze obrazloženja istog.